CELEX: 32012R1125
Language: da
Date: 2012-11-26 00:00:00
Title: Kommissionens gennemførelsesforordning (EU) nr. 1125/2012 af 26. november 2012 om tarifering af varer i den kombinerede nomenklatur

1.12.2012   
            
            
               DA
            
            
               Den Europæiske Unions Tidende
            
            
               L 331/9
            
         KOMMISSIONENS GENNEMFØRELSESFORORDNING (EU) Nr. 1125/2012
   af 26. november 2012
   om tarifering af varer i den kombinerede nomenklatur
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets forordning (EØF) nr. 2658/87 af 23. juli 1987 om told- og statistiknomenklaturen og den fælles toldtarif (1), særlig artikel 9, stk. 1, litra a), og
   ud fra følgende betragtninger:
   
               (1)
            
            
               For at sikre en ensartet anvendelse af den kombinerede nomenklatur, der er knyttet som bilag til forordning (EØF) nr. 2658/87, bør der vedtages bestemmelser vedrørende tariferingen af de i bilaget omhandlede varer.
            
         
               (2)
            
            
               Forordning (EØF) nr. 2658/87 har fastsat almindelige tariferingsbestemmelser vedrørende den kombinerede nomenklatur. Disse bestemmelser finder også anvendelse ved fortolkningen af enhver anden nomenklatur, der helt eller delvist er baseret på den kombinerede nomenklatur, eller som tilføjer yderligere underopdelinger, og som er fastlagt på grundlag af specifikke EU-forskrifter med henblik på anvendelsen af tarifmæssige eller andre foranstaltninger vedrørende samhandelen med varer.
            
         
               (3)
            
            
               Ifølge de almindelige bestemmelser bør varerne i kolonne 1 i tabellen i bilaget tariferes under den KN-kode, der er anført i kolonne 2 ud fra den begrundelse, der er anført i kolonne 3.
            
         
               (4)
            
            
               Det er hensigtsmæssigt, at bindende tariferingsoplysninger, der er meddelt af medlemsstaternes toldmyndigheder i forbindelse med tarifering af varer i den kombinerede nomenklatur, og som ikke er i overensstemmelse med fællesskabsretten fastsat i denne forordning, fortsat kan påberåbes af modtageren i henhold til bestemmelserne i artikel 12, stk. 6, i Rådets forordning (EØF) nr. 2913/92 af 12. oktober 1992 om indførelse af en EF-toldkodeks (2) i et tidsrum på tre måneder.
            
         
               (5)
            
            
               Foranstaltningerne i denne forordning er i overensstemmelse med udtalelse fra Toldkodeksudvalget —
            
         VEDTAGET DENNE FORORDNING:
   Artikel 1
   De varer, der er anført i kolonne (1) i tabellen i bilaget, tariferes i den kombinerede nomenklatur i den i kolonne (2) i tabellen nævnte KN-kode.
   Artikel 2
   Bindende tariferingsoplysninger, der er meddelt af medlemsstaternes toldmyndigheder, og som ikke stemmer overens med denne forordning, kan fortsat påberåbes i henhold til bestemmelserne i artikel 12, stk. 6, i Rådets forordning (EØF) nr. 2913/92 af 12. oktober 1992 om indførelse af en EF-toldkodeks i et tidsrum på tre måneder.
   Artikel 3
   Denne forordning træder i kraft på tyvendedagen efter offentliggørelsen i Den Europæiske Unions Tidende.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 26. november 2012.
      
         
            På Kommissionens vegne For formanden
         
         Algirdas ŠEMETA
         
            Medlem af Kommissionen
         
      
   
   
      (1)  EFT L 256 af 7.9.1987, s. 1.
   
      (2)  EFT L 302 af 19.10.1992, s. 1.
   
      BILAG
      
                  Varebeskrivelse
               
               
                  Tarifering
                  (KN-kode)
               
               
                  Begrundelse
               
            
                  (1)
               
               
                  (2)
               
               
                  (3)
               
            
                  Et mikroprocessorstyret, håndholdt apparat (en såkaldt "elektronisk varmluftpistol"), som skaber en temperatur på mellem 50 og 630 °C, med en maksimal afgiven effekt på 2 000 W og dimensionerne cirka 26 × 20 × 9 cm.
                  Apparatet består af:
                  
                              —
                           
                           
                              et varmeelement
                           
                        
                              —
                           
                           
                              en ventilator med en motor, der kan blæse luft med tre forskellige hastigheder
                           
                        
                              —
                           
                           
                              et display, der viser temperaturen
                           
                        Apparatet anvendes af håndværkere til f.eks. at fjerne maling, krympe kabelisolering og forme PVC samt til blødlodning, svejsning og samling af plastic, svejsning af plasticrør og -stænger og foliesvejsning.
                  
                      (1) Se billede.
               
               
                  8419 89 98
               
               
                  Tarifering i henhold til almindelig bestemmelse 1 og 6 vedrørende den kombinerede nomenklatur, bestemmelse 2 til kapitel 84 samt teksten til KN-kode 8419, 8419 89 og 8419 89 98.
                  Da apparatet er beregnet til brug for håndværkere og ikke er af den art, der normalt anvendes til husholdningsbrug, kan det ikke tariferes under pos. 8516 som et elektrotermisk apparat af den art, der anvendes til husholdningsbrug.
                  Apparatet kan efter positionsteksten henføres til både pos. 8419 og 8467. I overensstemmelse med bestemmelse 2 til kapitel 84 er apparatet udelukket fra tarifering under pos. 8467 som et håndværktøj med indbygget elektrisk motor.
                  Apparatet skal derfor tariferes under KN-kode 8419 89 98 som maskiner til behandling af materialer ved processer, der indbefatter temperaturændringer.
               
            
         
      
         (1)  Billedet er kun vejledende.